Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: hatáskörét jogszabály állapítja meg. A személyi igazolványok kiállítása kapcsán a 168/1999. (XI. 24.) Korm. rendelet
Paragraph Index: 119

e) pontjai az ott felsorolt okmányok kiállítása kapcsán határidõt nem írtak elõ, a tájékoztató 2., 3.,és 9. pontjaiban elõírt hat hónapos határidõ alkalmazása a jogállamiságból eredõ jogbiztonság követelményével összefüggõ visszásságot okozott. Figyelemmel azonban arra, hogy a fõigazgató már a vizsgálat folyamán írásban felhívta a Közigazgatási hivatal vezetõjének figyelmét a tájékoztató megfelelõ módosítására, továbbá arra, hogy 2002. január 1-jétõl a külföldiek magyarországi letelepedése ügyében elsõfokon a BM Bevándorlási és Állampolgársági Hivatal regionális igazgatóságai járnak el, az országgyûlési biztos általános helyettese ajánlást nem tett. OBH 3613/1999. Visszásságot okoz a hozzátartozók kegyeleti jogával összefüggésben a rendõrség eljárása, ha nem küldenek értesítést a fogva tartott haláláról. Az élethez való joggal összefüggõ visszásságot okoz a rendõrség eljárása, ha a zárkák rácsozatának nem megfelelõ kialakítása és az ellenõrzési kötelezettség elmulasztása lehetõvé teszi, hogy a fogva tartott önakasztást hajtson végre. Sérti a jogbiztonság követelményét, ha a fogdaõrök ellenõrzési kötelezettségének nyilvántartására nincs jogi szabályozás. A Kisalföld címû megyei napilap 1999. július 27-i számában egy elõzetes letartóztatásban lévõ fogva tartott öngyilkossága kapcsán az elhunyt hozzátartozóinak a rendõrség eljárásával összefüggõ sérelmeit hozták nyilvánosságra. Az országgyûlési biztos hivatalból indított vizsgálatot az ügyben, a hozzátartozók emberi méltósághoz való jogából fakadó kegyeleti jogát, a fogva tartott élethez való jogát, valamint a jogállamiság elvébõl levezethetõ jogbiztonság követelményét érintõ visszásság gyanúja miatt. A cikkben szereplõ gyanúsított nõt 1999. április 26-án helyezték el a Gyõr-Moson-Sopron Megyei Rendõrfõkapitányság fogdáján (rendõrségi fogda). Az orvos a gyanúsított pszichés eredetû panaszainak enyhítésére már a befogadásakor gyógyszeres kezelést írt elõ. 1999. július 11-én az orvos öngyilkossági késztetést állapított meg a fogva tartottnál, ezért beutalta a Gyõri Megyei Kórház Pszichiátriai és Mentálhigiénés Osztályára (megyei kórház). Másnap a pszichiáter megállapította, hogy a fogva tartott viselkedése rendezett és nyugodt volt, öngyilkossági szándékáról lemondott, így a gyógyszeres kezelés folytatását rendelte el. A fogva tartottat 1999. július 12-én 12 órakor visszaszállították a fogdába. A szolgálati naplóban szereplõ parancsnoki utasítás – az orvos javaslatára – elrendelte a fogva tartott fokozott ellenõrzését. 20.55-kor a fogdaõrök észlelték, hogy a fogva tartott felakasztotta magát. A fogva tartott másnap este a megyei kórházban hunyt el. A hozzátartozók sérelmezték, hogy a fogva tartott haláláról a rendõrség nem értesítette õket. A Gyõri Rendõrkapitányság munkatársai 1999. július 14-én háromszor kísérelték meg személyesen értesíteni a fogva tartottat korábban egyszer meglátogató hozzátartozókat a megadott címen, írásbeli értesítést azonban nem hagytak. Öngyilkosság esetén a hozzátartozók értesítésének kötelezettségérõl sem jogszabály, sem belsõ utasítás nem rendelkezik. Tekintettel azonban arra, hogy a fogva tartásáért felelõs szerv a Gyõri Rendõrkapitányság volt, a hozzátartozók tényleges értesítése is a rendõri szerv kötelessége lett volna. Az országgyûlési biztos általános helyettese 2002 februárjában lezárt vizsgálata során megállapította, hogy a Gyõri Rendõrkapitányság a hozzátartozók kegyeleti jogával összefüggésben visszásságot okozott azáltal, hogy a fogva tartott haláláról nem küldött írásbeli értesítést a hozzátartozóknak. Ennélfogva ajánlást tett az országos rendõrfõkapitánynak, hogy megfelelõen egészítse ki a Rendõrség Fogdaszolgálati Szabályzatáról szóló

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes